ดาวโจนส์พุ่งกว่า600จุด/น้ำมันบวก/ทองลง 
หุ้นดาวโจนส์ปิดพุ่ง 641.47 จุด ด้านราคาน้ำมันขยับขึ้น 1.09 ดอลลาร์ ขณะที่ทองคำลง 1.80 ดอลลาร์
22 มิ.ย. 2565

ดัชนีเฉลี่ยอุตสาหกรรมดาวโจนส์ปิดตลาดวันที่ 21 มิ.ย. ที่ 30,530.25 จุด พุ่งขึ้น 641.47 จุด หรือ +2.15%, ดัชนี เอสแอนด์พี 500 ปิดที่ 3,764.79 จุด เพิ่มขึ้น 89.95 จุด หรือ +2.45% และดัชนี แนสแดค ปิดที่ 11,069.30 จุด พุ่งขึ้น 270.95 จุด หรือ + 2.51%ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 600 จุด ได้ปัจจัยหนุนจากแรงช้อนซื้อหุ้นกลุ่มพลังงาน และหุ้นเติบโต (Growth Stocks) ที่มีทุนจดทะเบียนสูง เช่นหุ้นบริษัทเทคโนโลยีรายใหญ่อย่างแอปเปิลและไมโครซอฟท์ ขณะที่นักลงทุนจับตานายเจอโรม พาวเวล ประธานธนาคารกลางสหรัฐ (เฟด) ซึ่งจะแถลงนโยบายการเงินและภาวะเศรษฐกิจสหรัฐรอบครึ่งปีต่อสภาคองเกรสในสัปดาห์นี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม ซึ่งหมดอายุในวันอังคาร(21มิ.ย.) เพิ่มขึ้น 1.09 ดอลลาร์ ปิดที่ 110.65 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคม เพิ่มขึ้น 52 เซนต์ ปิดที่ 114.65 ดอลลาร์ต่อบาร์เรล ขานรับการคาดการณ์ที่ว่า ความต้องการใช้น้ำมันในสหรัฐจะเพิ่มขึ้นในช่วงฤดูร้อน และอุปทานน้ำมันยังคงตึงตัวเนื่องจากชาติตะวันตกคว่ำบาตรรัสเซียเพื่อตอบโต้กรณีรุกรานยูเครนราคาทองคำโคเม็กซ์งวดส่งมอบเดือนสิงหาคม ลดลง 1.80 ดอลลาร์ ปิดที่ 1,838.80 ดอลลาร์ต่อออนซ์